
Temeljem članka 14. Zakona o zaštiti od požara ("Narodne novine" broj: 92/10), članka 3. stavak 1. i stavak 2. Zakona o vatrogastvu ("Narodne novine" broj: 106/99., 117/01., 96/03., 139/04., 174/04., 38/09. 80/10.) i točke IV. Provedbenog plana unaprjeđenja zaštite od požara za područje Osječko-baranjske županije za 2016. godinu ("Županijski glasnik" broj: 15/15), a polazeći do stanja utvrđenog Procjenom ugroženosti od požara i tehnoloških eksplozija Osječko-baranjske županije ("Županijski glasnik" broj 8/12.) i obveza koje proizlaze iz Plana zaštite od požara na području Osječko-baranjske županije ("Županijski glasnik" broj 12/14.), Osječko-baranjska županija objavljuje
JAVNI P O Z I V 

za sufinanciranje nabave osnovnih sredstava za rad

javnim profesionalnim vatrogasnim postrojbama

s područja Osječko-baranjske županije 


Polazeći od odrednica Zakona o zaštiti od požara kojim je zaštita od požara određena kao područje od posebnog interesa za Republiku Hrvatsku, stanja utvrđenog Procjenom ugroženosti od požara i tehnoloških eksplozija Osječko-baranjske županije ("Županijski glasnik" broj: 8/12) te sukladno odredbama Provedbenog plana unaprjeđenja zaštite od požara za područje Osječko-baranjske županije za 2016. godinu ("Županijski glasnik" broj: 15/15 ),  Osječko-baranjska županija je u svom Proračunu za 2016. godinu osigurala financijska sredstva u iznosu od 35.000,00 kuna za sufinanciranje nabave osnovnih sredstava za rad javnim profesionalnim vatrogasnim postrojbama s područja Osječko-baranjske županije.

Budući da javne profesionalne vatrogasne postrojbe moraju imati minimum opreme utvrđen Pravilnikom o minimumu tehničke opreme i sredstava vatrogasnih postrojbi („Narodne novine“ broj 43/95.), neophodno je sustavno ulaganje u njihovo opremanje kako bi iste u svakom trenutku ispunjavale minimum tehničke opremljenosti i operativne spremnosti nužne za učinkovitu provedbu protupožarne zaštite i drugih oblika spašavanja ljudi i imovine. Sukladno tome Osječko-baranjska županije planirala je sredstva za sufinanciranje nabave osnovnih sredstava za rad javnim profesionalnim vatrogasnim postrojbama s područja Osječko-baranjske županije.

Slijedom navedenog ukazujemo javnim profesionalnim vatrogasnim postrojbama s područja Osječko-baranjske županije, na mogućnost  podnošenja zamolbe za sufinanciranje nabave slijedećih osnovnih sredstava za rad:

· oprema za zaštitu organa za disanje,

· oprema za zaštitu vatrogasaca od kemijskih, bioloških i radioloških opasnosti,

· detekcijska oprema,

· komunikacijska oprema,

· cijevi, mlaznice, agregati, crpke, svjetiljke i slična potrošna vatrogasna oprema.

Uz zamolbu za sufinanciranje nabave navedenih osnovnih sredstava za rad, potrebno je dostaviti predračun za njihovu nabavu i izjavu da  sredstva za rad koja se nabavljaju nisu već financirana iz sredstava jedinice lokalne samouprave na čijem području  im je sjedište, odnosno iz drugih javnih izvora. 

Sufinancirati će se nabava osnovnih sredstava za rad onim javnim profesionalnim vatrogasnim postrojbama kojima je nabava predmetne opreme neophodna kako bi zadovoljili minimum tehničke opremljenosti javnih profesionalnih vatrogasnih postrojbi, utvrđen Pravilnikom o minimumu tehničke opreme i sredstava vatrogasnih postrojbi („Narodne novine“ broj 43/95.). 

Nabava osnovnih sredstava za rad sufinancirati će se u iznosu do 100% od dostavljenog  predračuna, uz uvjet da  iznos potpore po pojedinoj javnoj profesionalnoj vatrogasnoj postrojbi ne može biti manji od 1.000,00 niti veći od 15.000,00 kuna.
Potpora za nabavu osnovnih sredstava za rad neće se odobriti onim javnim profesionalnim vatrogasnim postrojbama koje nisu opravdale ranije dodijeljena sredstva iz Proračuna Županije bez obzira na njihovu namjenu, kao i onim javnim profesionalnim vatrogasnim postrojbama kojima je za istu namjenu već odobrena potpora iz Proračuna osječko-baranjske županije za 2016. godinu.

Javni poziv otvoren je od dana objave na web stranici Osječko-baranjske županije do 29. veljače 2016. godine, a zamolbe s potrebnom dokumentacijom i popunjenim obrascem prijave za dodjelu potpore i popunjenom izjavom o nepostojanju dvostrukog financiranja (koji je također objavljeni na web stranici Osječko-baranjske županije), slati do 29. veljače 2016. godine na adresu: Osječko-baranjska županija, Služba za zajedničke poslove, Županijska 4 31000 Osijek. Obrazac prijave za dodjelu potpore kao i obrazac izjave o nepostojanju dvostrukog financiranja mogu se pribaviti na web stranici Osječko-baranjske županije ili u Službi za zajedničke poslove Osječko-baranjske županije, Županijska 4, Osijek.  
Za dodatne informacije možete se obratiti na telefon 031/221-645 ili 098/9833-019

